Diari Oficial de la Generalitat Valenciana


Sumari del DOGV 5177, del 16-01-2006 (2005/14164)

RESOLUCIÓ de 20 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni singular entre la Conselleria de Cultura, Educació i Esport i la Universitat Internacional Menéndez Pelayo per a la formació del professorat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/14289


Data del document
:   20-12-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * universitat
    * formació del professorat
    * cooperació administrativa

RESOLUCIÓ de 20 de desembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni singular entre la Conselleria de Cultura, Educació i Esport i la Universitat Internacional Menéndez Pelayo per a la formació del professorat. [2005/14426]  
Subscrit, després de la tramitació prèvia reglamentària, entre la Conselleria de Cultura, Educació i Esport i la Universitat Internacional Menéndez Pelayo, el 7 de juny de 2005, un Conveni singular per a la formació del professorat, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0793/2005, i que figura com a annex d'esta resolució.  
València, 20 de desembre de 2005.. El director general de Relacions amb les Corts i Secretariat del Govern: Antonio V. Peral Villar  
CONVENI SINGULAR ENTRE LA CONSELLERIA DE CULTURA, EDUCACIÓ I ESPORT I LA UNIVERSITAT INTERNACIONAL MENÉNDEZ PELAYO PER A LA FORMACIÓ DEL PROFESSORAT.   
València, 7 de juny de 2005  
REUNITS  
D'una part, l'Honorable Sr. Alejandro Font de Mora Turón, conseller de Cultura, Educació i Esport, autoritzat per a la firma del present conveni per acord del Consell de la Generalitat de data 3 de juny de 2005.  
I, d'altra part, el Excel·lentissim i Magnífic Sr. Luciano Parejo Alfonso, rector de la Universitat Internacional Menéndez Pelayo, en nom i representació d'esta i facultat per a este acte en virtut del que establix l'article 12 de l'Estatut de la Universitat Internacional Menéndez Pelayo, aprovat pel Reial Decret 331/2002, de 5 d'abril (BOE núm 88 de 12 d'abril del 2002).  
EXPOSEN  
Que en virtut del conveni subscrit el 18 de maig del 1998, la Conselleria de Cultura, Educació i Esport de la Generalitat Valenciana i la Universitat Internacional Menéndez Pelayo col·laboren en l'organització d'activitats acadèmiques i culturals amb una perspectiva internacional i inscrites essencialment en cinc grans àrees temàtiques: Genètica i Societat, Ocupació i Qüestions Socials, Ciències de la Vida i Medi Ambient, Estudis autonòmics i Formació de Guionistes.  
Que cal rendibilitzar els recursos, coordinar els esforços i ampliar les línies de cooperació existents per a portar a terme activitats de formació permanent del professorat que responguen a les necessitats del Sistema Educatiu i, al mateix temps, a criteris de qualitat que redunden en benefici de la seua labor docent.  
Per tot això, ambdós parts es reconeixen capacitat legal suficient per a atorgar el present conveni i, a tal fi, acorden les següents  
CLÀUSULES  
Primera  
Les parts firmants col·laboraran en les accions formatives que es determinen per la Comissió creada a l'efecte en la clàusula tercera. Les activitats tindran com a finalitat l'actualització científica i didàctica del professorat d'ensenyança no universitària, així com dotar el col·lectiu docent de vies i instruments per a la seua formació permanent.  
Un dels efectes del conveni serà el descompte d'un 50% de la matrícula d'inscripció als docents de la Comunitat Valenciana d'ensenyances escolars, en aquells cursos que es determinen entre l'oferta de la seu de la Universitat Internacional Menéndez Pelayo a València.  
Segona  
La Universitat Internacional Menéndez Pelayo, a través de la seua seu a València, es responsabilitza tant de l'organització, certificat i la posada en marxa del pla d'activitats, com també de la dotació dels recursos humans i materials necessaris per al seu desenrotllament.  
Els cursos s'impartiran en les instal·lacions de la Universitat Internacional Menéndez Pelayo. Es reservarà un màxim del 15% de places per a matrícula gratuïta del personal docent de nivells no universitaris, a proposta de la Direcció General d'Ensenyament de la Conselleria de Cultura, Educació i Esport.  
Tercera  
La Conselleria de Cultura, Educació i Esport i la Universitat Internacional Menéndez Pelayo col·laboraran en el disseny global del pla, en el seu procés de difusió i en la selecció del professorat, i mantindran reunions periòdiques de seguiment i avaluació de les diferents activitats que es convenen.  
A fi d'efectuar el seguiment d'allò que s'ha establit, es constituirà una Comissió de Seguiment integrada:  
Per la Conselleria de Cultura, Educació i Esport:  
a) El director general d'Ensenyament o persona en qui delegue.  
b) El Cap del Servici de Formació del Professorat  
Per la Universitat Internacional Menéndez Pelayo:  
a) El director de la seu de València o la persona en qui delegue.  
b) Un tècnic responsable de l'objecte del present conveni.  
La Comissió de Seguiment fixarà, sobre l'import total de la subvenció, les accions formatives procedents.  
Quarta  
Per a l'any 2005 l'aportació econòmica transferida com a subvenció a la Universitat Internacional Menéndez Pelayo serà com a màxim de 55.000€, a càrrec de la línia pressupostària T0078.000, de l'aplicació 00.21.76.984.72 dels pressupostos de la Generalitat Valenciana per al 2005.  
Esta quantitat permetrà el finançament dels gastos d'organització i impartició derivats de la realització de les accions formatives per part de la Universitat Internacional Menéndez Pelayo, com són: honoraris, allotjaments, desplaçaments, restauració, direcció de curs, servicis reprogràfics i material fungible. Les quantitats s'ajustaran a les fixades en el Decret 24/1997 d'11 de febrer del Govern Valencià (DOGV 17-2-1997).  
El lliurament es farà efectiu de la forma següent:  
. El 40% de la subvenció es lliurarà després de la firma del conveni.  
. El 60% restant s'abonarà després de l'aportació i comprovació de la documentació justificativa de l'efectiva i correcta aplicació de l'import total previst per a les accions objecte del conveni.  
Per al reconeixement de les obligacions de pagament la Universitat Internacional Menéndez Pelayo haurà de presentar les minutes i factures que acrediten la realització material dels gastos efectuats, fent referència al CIF de la Universitat, per ser l'entitat que subscriu el present conveni. Els justificants, que constituiran la memòria econòmica, es presentaran en el Servici de Formació del Professorat de la Direcció General d'Ensenyament abans del 25 de novembre del 2005.  
Així mateix s'adjuntarà una Memòria Acadèmica on conste documentalment el desenrotllament detallat de cada curs impartit.  
Quinta  
La Universitat Internacional Menéndez Pelayo assumirà les obligacions que imposa l'article 47 del Text Refós de la Llei d'Hisenda Pública de la Generalitat Valenciana als beneficiaris de les subvencions.  
Sexta  
L'abonament de la quantitat fixada es farà efectiu en el C/C núm. 1798-3414-80-1317720867 del Banc d'Espanya, a nom de la Universitat Internacional Menéndez Pelayo.  
Sèptima  
La duració del present conveni serà la de l'any 2005.   
La Conselleria de Cultura, Educació i Esport pot considerar la desvinculació d'una activitat al conveni, si l'assistència de docents en actiu, dels nivells contemplats en la LOCE, és inferior al 75% del mínim previst.  
En qualsevol moment les parts firmants podran denunciar o modificar de mutu acord el present conveni.  
En el cas que no es realitzara alguna de les activitats que es prevegen, i s'haguera lliurat part de la subvenció mencionada en la clàusula quarta, les parts poden acordar la minoració proporcional del pressupost, o la substitució d'una activitat per una altra de formació permanent del professorat que responga a les necessitats del sistema educatiu, sempre que no implique augment en el pressupost previst. A estos efectes la Direcció General d'Ensenyament i la seu de la Universitat Internacional Menéndez Pelayo fixaran les substitucions oportunes.  
En el cas de produir-se causes de reintegrament, segons l'art. 37 de la llei 38/2003, de 17 de novembre, General de Subvencions, (LGS), (BOE de 18 de novembre), es derivaran pèrdua del dret al cobrament total o parcial . segons l'art. 34.3 de la L.G.S. ., retenció de pagaments . segons l'art. 35 de la L.G.S. ., o reintegrament . segons el Capitule II del Títol II de la L.G.S. . en funció del moment en què es trobe l'expedient de pagament. Així mateix, si la Conselleria de Cultura, Educació i Esport pretenguera unilateralment donar per finalitzats els cursos i les activitats encomanades abans de la seua finalització, deurà abonar a la Universitat Internacional Menéndez Pelayo l'import pendent de pagament de les activitats efectivament realitzades, prèvia justificació i en un termini no superior a un mes.  
Octava  
En tots els suports impresos de difusió de les activitats formatives objecte d'este conveni, figuraran (en lloc preferent i tamany destacat) l'escut i anagrama de la «Generalitat Valenciana. Conselleria de Cultura, Educació i Esport».  
Novena  
La Conselleria de Cultura, Educació i Esport i la Universitat Internacional Menéndez Pelayo es comprometen a resoldre de manera amistosa els problemes que puguen sorgir en el desenrotllament del present conveni.  
A fi de donar conformitat al que antecedix, firmen el present document en tres exemplars en el lloc i data que figuren en l'encapçalament.  
El conseller de Cultura, Educació i Esport   
Alejandro Font de Mora Turón  
El rector de la Universitat Internacional Menéndez Pelayo  
Luciano Parejo Alfonso